Notum sit omnibus christianis quod veniens Ingelbertus ante domnum Walterium Matiscensem episcopum et omnibus canonicis, dedit sua sponte atque verpivit Sancto Vincentio atque canonicis ipsius loci omnia que possidere videbatur in villa Fontanas, et in villa Ditgiaco, et in villa Soloigniaco, sive Milliaco, necnon et curtilum quem emerat XVIII soldos in villa Gigniaco, seu que habebat in villa Vuiriaco, ut habeant et possideant sine contradictione alicujus mortalis hominis. Ego Ingelbertus, qui hoc donum vel werpitionem feci et firmare rogavi. S. Beliardis uxoris mee. S. Duranni filii mei.